OpenLLM-France/wikimedia huggingface dataset:
# Roosevelt Island

Roosevelt Island, euskaraz: «Roosevelt Uhartea», AEBetako New York hirian dagoen uharte bat da, East River itsasartean. 3 kilometro luze, gehienez 240 metroko zabalera eta 0,6 km²-ko azalera du.
Kolonizazioa aurretik bertako amerindiar herriak Minnahanock deitzen zuen, ondoren, 1666-1686 artean Manning's Island, 1686-1921 artean Blackwell Island eta 1921-1973 artean Welfare Island, azkenean garu egungo izena Franklin Delano Roosevelt presidentearen omenezko izena ipini zioten arte.
Manhattan barrutira New Yorkeko metroz eta teleferikoz lotua dago, eta Queens barrutira zubiz nahiz metroz.

## Kanpo estekak

* Datuak: Q909777
* Multimedia: Roosevelt Island / Q909777
# Rogeno

Rogeno Italiako udalerri bat da. Leccoko probintzian kokatuta dago, Lombardia eskualdean. 3.010 biztanle ditu, 4,82 kilometro koadroko azaleran banatuta.

## Mugakideak

Rogenok honako udalerri hauekin egiten du muga:
Costa Masnaga Merone Bosisio Parini Molteno

## Kanpo estekak

* Datuak: Q42893
* Multimedia: Rogeno / Q42893
# Rogelio Yrurtia

Rogelio Yrurtia (1879ko abenduaren 6a – 1950eko martxoaren 4a) Argentinako eskola errealistako eskultore ospetsua izan zen.

## Bizitza eta lana

Argentinako Buenos Airesen jaio zen 1879an euskal etorkinen semea, Rogelio Yrurtia bertako Arte Ederren Sustapenerako Elkartean izena eman zuen 1899an. Ikasle trebea zen eta Parisera bidaiatzeko beka bat azkar irabazi zuen. Bertan, Académie Julien entzutetsura joan zen, eta Jules-Felix Coutanen aprendiz izan zen. 1903an, Frantziako Artisten Elkarte Nazionalean bere lehen erakusketa ziurtatuta, Sari Nagusia lortu zuen 1904ko Louisiana Purchase Exposition-en St. Louis-en (Missouri).
Yrurtia 1905ean itzuli zen Buenos Airesera, eta bertan erakusketa ugari aurkeztu zituen eta, 1907an, 1820ko hamarkadako Manuel Dorrego estatu-gizon argentinarraren monumentua egiteko enkargua jaso zuen. Bartzelonara (Katalunia) lekualdatuz, bere lanak 1911ko Nazioarteko Arte Erakusketan Sari Nagusia irabazi zuen. 1916an Buenos Airesera itzuli zenean, Bernardino Rivadavia Argentinako lehen presidente konstituzionalaren irudi bat zizelkatzeko enkargua jaso zuen Yrurtiak, bere omenez Miserere Plazarako aurreikusitako mausoleo baterako (aipatzekoa da 1845ean erbestean hil zen Rivadavia, bere gorpuzkinak Argentinara ez itzultzeko eskatu zuen).
Argentinan eta atzerrian arrakastaz erakusten jarraituz, Buenos Aires hiriak monumentu bat sortzea agindu zion Colon pasealekuan, hirigunetik hegoaldean dagoen bide garrantzitsu batean, erdiko plaza bat apaintzeko. Monumentua, Lanari oda , 1927an inauguratu zen eta Yrurtiaren lanik handinahiena da, dudarik gabe bere ezagunena izaten jarraitzen du. Carlos Delcasse industrialariak eta filantropoak Yrurtiari agindu zion Vicente López Buenos Airesko auzoan bere kripta egiteko, eskultore ezagunak 1936an amaitu zuena. Lanik aipagarriena, Justicia, Delcassek eskatuta sortu zuen; jurista ez bada ere, Delcassek «epaitegiaren laguntzat» zuen bere burua. Eskultura brontzez erreproduzitu zuen Argentinako Auzitegi Gorenerako .
1937an Rosarioko Juan B. Castagnino Arte Eder Museoaren inaugurazio handirako Moises bat sortuz, Yrurtia Arte Ederren Akademia Nazionaleko kide sortzaileetako bat izan zen 1938an eta aldian-aldian erakusketak egiten jarraitu zuen, bere etxe barrokotik lan egiten, Buenos Aireseko Belgrano auzoan. Yrurtia bertan hil zen 1950ean, bere etxea museo gisa utziz. The Boxers, bere azken lanetako bat, erdiko patioan dago.

## Iruditegia

* Lanari oda
* Lanari oda – xehetasuna
* Bernardino Rivadaviaren monumentua
* Los boxeadores, Yrurtia Museoa
* Alegoría de la Fatalidad (1926), Manuel Dorregoren Monumentuaren zatia, Buenos Aires

## Kanpo estekak

* (Gaztelaniaz)ArteSur:Rogelio Yrurtia
* (Gaztelaniaz)Yrurtia Museoa
* Datuak: Q5687551
* Multimedia: Rogelio Yrurtia / Q5687551
# Roger & Me

Roger & Me 1989ko Michael Moore estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Film dokumental honek General Motors enpresako presidente Roger Smithekin harremanetan jartzeko Michael Mooren odisea pertsonala kontatzen du, zeinari General Motorsen berregituraketak bere jaioterrian, Flinten, eragin zituen ondorio latzen azalpenak eskatu nahi dizkion.

## Erreferentziak

* ↑ www.sansebastianfestival.com

## Kanpo estekak

* Datuak: Q1569662
# Roger Agerre

Roger Agerre (Maule-Lextarre, 1957ko martxoaren 13a) zuberotar errugbilari ohia da, joko-zabaltzaile moduan aritzen zena.

## Ibilbidea

* Sport Athlétique Mauléonais
* Biarritz Olympique
* Association Sportive Montferrandaise
* Datuak: Q3438635
# Roger Ailes

Roger Eugene Ailes (Warren, Ohio, 1940ko maiatzaren 15a – Palm Beach, Florida, 2017ko maiatzaren 18a) estatubatuar telebista exekutiboa izan zen.
Ohion jaio zen, eta, bertan unibertsitateko ikasketak amaitu eta berehala, telebistan hasi zen lanean. Ideia atzerakoien defendatzaile sutsua izanik, laster egin zen ezagun, eta horrek politikarako bidea zabaldu zion.
Hasteko, Richard Nixonen hauteskunde kanpainan lan egin zuen, komunikazio arloan. 1984an, berriz, Ronald Reaganen zerbitzura jarri zen Ailes, eta, horren ostean, George W. Bushen kanpainarako egin zuen lan. 1992. urtean, lan politikoak bazterrean utziko zituela iragarri zuen.
Orduan, telebistara itzuli zen, eta, 1996. urtean, Rupert Murdoch magnateak Fox News kate ultrakontserbadorearen zuzendari exekutibo izendatu zuen. Postu horretatik, Ailesek aukera izan zuen politika egiten segitzeko, oraingo honetan telebista saio erasokorren bitartez.
2016an, baina, gauzak zeharo aldatu ziren Roger Ailesentzat. Gretchen Carlson Fox Newseko aurkezleak sexu jazarpena jasan zuela jakinarazi zuen, eta Ailesen kontrako salaketa aurkeztu zuen. Halaber, Ailesen eskaerei men ez egiteagatik, katetik kanporatua izan zela jakinarazi zuen kazetariak.
Ailesek dena ukatu zuen, baina ondorengo egunetan, beste sei emakumek ere aditzera eman zuten Ailesen aldetik eraso sexualak pairatu zituztela. Testigantza berriek oihartzun handia izan zuten AEBetan, eta Fox Newseko jabe Rupert Murdochek dimisioa emanarazi zioen Ailesi. Hori bai, 40 milioi dolarreko kalte-ordaina jaso ondoren.

## Erreferentziak

* 1 2 3 4 Agote, Gontzal. (2020-02-01). «Piztia ahalguztidun eroria» Berria CC BY-SA 4.0 lizentziapean.
* Datuak: Q983981
* Multimedia: Roger Ailes / Q983981
# Rogelio Gordon

Rogelio Gordón eta García Robés (Oviedo 1860- Donostia,1938) asturiar jatorrizko margolari, irakasle, argazkilari eta grabatzaile izan zen.

## Bizitza

Bere aita Laureano Gordon irakasle eta margolaria izan zen ere bai, eta harengandik jaso zituen lehendabiziko irakaspenak. Aita marrazkigintzako irakasle izan zen Tolosan. Bestalde, sendiak litografia atelier izan zuen Donostiako Enbeltran kalean, Hermanos Gordon izenekoa. Gero Madrilen jarraitu zuen formakuntza. Gerora, Donostiako Arte eta Lanbideen eskolako zuzendaria izan zen. Bertan, hainbat margolarirekin harremanak sendotu zituen. Euskal Artisten elkarteko kide izan zen, eta baita Eusko Ikaskuntzarena ere. Izan ere, erakunde horren lehenengo Batzarraren arte erakusketen antolakuntzako kide izan zen (Oñati, 1918). Hasieran, Charles de Haes margolariaren eragina izan zuen, baina gerora Joaquin Sorolla-k eragin zuen harengan, adiskide onak izan baitziren.

## Lanak

Gipuzkoa eta Arabako paisaiak margotzen espezializatu zen. Bere obra sakabanatuta dago hainbat esku pribatuetan eta zenbait erakunderen bildumetan, hala nola, Santander banketxea, Kutxabank, Donostiako udaletxea, Gipuzkoako Foru Aldundia eta San Telmo Museoa.

## Erreferentziak

* ↑ (Gaztelaniaz)QUEREJETA, Elisa .- Donostia. Enero de 1893. Rogelio Gordón fotografía la ciudad nevada EUSKONEWS aldizkarian, 676 zkia.(2013), online eskuragarri [Kontsulta data 2024ko urtarrilaren 21a]
* ↑ (Gaztelaniaz)Madariaga, Luis de; Auñamendi Eusko Entziklopedia. Gordón García-Rovés, Rogelio. Auñamendi Entziklopedia [on line], 2024. [Kontsulta data: 2024ko urtarrilaren 21a]. Eskuragarri hemen: https://aunamendi.eusko-ikaskuntza.eus/eu/gordon-garcia-roves-rogelio/ar-67561/

## Kanpo estekak

* Rogelio Gordonen [marrazkien koadernoak Koldo Mitxelena Liburutegiko bilduman https://dokumeta.gipuzkoa.net/handle/10690/109343]
* Datuak: Q98833666
* Multimedia: Rogelio Gordón / Q98833666
# Rogelio Salmona

Rogelio Salmona (Bogota, 1929ko apirilaren 28a - ib., 2007ko urriaren 3a) kolonbiar arkitektoa izan zen.
Ikasketak Kolonbiako Unibertsitate Nazionalean egin zituen, eta 1948. urteaz geroztik Le Corbusierren estudioan lan egin zuen. Fernando Martínez Sanabria, Guillermo Bermúdez eta Aníbal Morenorekin batera, nazioartean ospea zuen lehenengo kolonbiar arkitekto-mugimendua osatu zuen; funtzionalismoa gainditu eta arkitekturarako irtenbide berriak aurkitzea zen talde horren asmo nagusia. Egin zituen lanen artean aipagarriak dira El Polo apartamentu-saila, Bermúdez Umañarekin batera egina, 1959an; El Parque apartamentu-saila, hiriburuaren erdigunean; Jorge Eliécer Gaitán zentroa (1983); Museo Quimbaya de Armenia (1984; 1988ko Arkitekturako Sari Nazionala); Cartagenako Casa de Huéspedes Ilustres (1978-1982; 1986ko Arkitekturako Sari Nazionala); eta Kolonbiako Artxibo Nazionalaren egoitza (1989an hasia, eta 1990eko Arkitekturako Sari Nazionala).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q998392
* Multimedia: Rogelio Salmona / Q998392
# Roger Ackroyden Hilketa

Roger Ackroyden hilketa (The Murder of Roger Ackroyd, ingelesez) Agatha Christiek idatzitako eleberria da. 1926an argitaratu zen Erresuma Batuan.

## Argumentua

Oharra: Atal honek istorio osoa edo amaiera argitzen du.
Arrats batez, Roger Ackroydek bere kezkak kontatzen dizkio Sheppard doktoreari. Bezperan, Ackroyden emazte izatar zegoen alargunak bere burua hil du xantaia bati ihes egiteko. Urte bat lehenago bere senarra hil zuen. Bere burua hil baino lehen, gutun baten bidez, xantaia egiten dion pertsonaren izena jakinarazten dio Ackroydi. Hala ere, handik laster Ackroyd sastadaz hilda aurkitzen dute.

## Pertsonaiak

* Hercule Poirot: kasua ikertzen duen erretiratutako detektibe belgikarra.
* Roger Ackroyd: negozio-gizon aberatsa; bere etxean aurkitzen dute hilda.
* Ackroyd andrea: Roger Ackroyden alarguna. Haren etxean bizi da.
* Flora Ackroyd: Roger Ackroyden iloba.
* Ralph Paton kapitaina: Roger Ackroyden semeordea.
* Ursula Bourne: Roger Ackroyden etxeko harrera-neskamea.
* Hector Blunt komandantea: Roger Ackroyden lagun ehiztari eta abenturazalea, bere etxean dago gonbidatuta hura hiltzen dutenean.
* Geoffrey Raymond: Roger Ackroyden idazkaria.
* John Parker: Roger Ackroyden etxezaina.
* Elizabeth Russell: Roger Ackroyden etxeko giltzaria.
* Charles Kent: Elizabeth Russellen semea.
* James Sheppard doktorea: liburuaren narratzailea, King’s Abbott herriko doktorea eta Poiroten laguntzailea ikerketan.
* Caroline Sheppard: Sheppard doktorearen arreba, berarekin bizi dena.
* Dorothy Ferrars: bere senarra pozoitu zuen emakumea; xantaia bat jasaten du horregatik eta bere burua hiltzen du.
* Ashley Ferrars: Dorothy Ferrarsen senarra, emazteak pozoitua.
* Folliott andrea: Ursula Bourneri buruzko erreferentzia onak eman zituena.
* Melrose koronela: King’s Abbott herriko poliziaburua.
* Raglan inspektorea: Cranchester hiritik etorritako inspekotorea.
* Davis inspektorea: King’s Abbott herriko inspektorea.
* Hammond jauna: Roger Ackroyden abokatua.

## Kanpo estekak

* Datuak: Q224078
# Roveredo in Piano

Roveredo in Piano Italiako udalerri bat da. Pordenoneko probintzian kokatuta dago, Veneto eskualdean. 5.811 biztanle ditu, 15,86 kilometro koadroko azaleran banatuta.

## Mugakideak

Roveredo in Pianok honako udalerri hauekin egiten du muga:
Aviano Porcia Pordenone San Quirino Fontanafredda

## Kanpo estekak

* Datuak: Q53189
* Multimedia: Roveredo in Piano / Q53189
# Rovetta

Rovetta Italiako udalerri bat da. Bergamoko probintzian kokatuta dago, Lombardia eskualdean. 4.101 biztanle ditu, 24,53 kilometro koadroko azaleran banatuta.

## Mugakideak

Rovettak honako udalerri hauekin egiten du muga:
Cerete Gandino Fino del Monte Castione della Presolana Songavazzo Villa d'Ogna Clusone Oltressenda Alta Vilminore di Scalve Colere Piario

## Kanpo estekak

* Datuak: Q101526
* Multimedia: Rovetta / Q101526
# Rovigoko probintzia

Rovigoko probintzia Italiako ipar-ekialdean eta Venetoko eskualdean kokatuta dago.
Rovigo hiri nagusia eta hiriburua da.

## Herriak

Adria Ariano nel Polesine Arquà Polesine Badia Polesine Bagnolo di Po Bergantino Bosaro Calto Canaro Canda Castelguglielmo Castelmassa Castelnovo Bariano Ceneselli Ceregnano Corbola Costa di Rovigo Crespino Ficarolo Fiesso Umbertiano Frassinelle Polesine Fratta Polesine Gaiba Gavello Giacciano con Baruchella Guarda Veneta Lendinara Loreo Lusia Melara Occhiobello Papozze Pettorazza Grimani Pincara Polesella Pontecchio Polesine Porto Tolle Porto Viro Rosolina Rovigo Salara San Bellino San Martino di Venezze Stienta Taglio di Po Trecenta Villadose Villamarzana Villanova Marchesana Villanova del Ghebbo
Probintziako herririk jendetsuenak honakoak dira:

## Ikus, gainera

* Italiaren banaketa administratiboa

## Kanpo estekak

* Datuak: Q16270
* Multimedia: Province of Rovigo / Q16270
# Rovereto

Rovereto Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 39.809 biztanle ditu, 50,99 kilometro koadroko azaleran banatuta.

## Mugakideak

Roveretok honako udalerri hauekin egiten du muga:
Ala Folgaria Isera Mori Pomarolo Terragnolo Trambileno Vallarsa Villa Lagarina Calliano Nogaredo Volano

## Kanpo estekak

* Datuak: Q279373
* Multimedia: Rovereto / Q279373
# Roverè Veronese

Roverè Veronese Italiako udalerri bat da. Veronako probintzian kokatuta dago, Veneto eskualdean. 2.119 biztanle ditu, 36,55 kilometro koadroko azaleran banatuta.

## Mugakideak

Roverè Veronesek honako udalerri hauekin egiten du muga:
Bosco Chiesanuova Cerro Veronese Grezzana San Mauro di Saline Selva di Progno Verona Velo Veronese

## Kanpo estekak

* Datuak: Q47777
* Multimedia: Roverè Veronese / Q47777
# Rovescala

Rovescala Italiako udalerri bat da. Paviako probintzian kokatuta dago, Lombardia eskualdean. 809 biztanle ditu, 8,41 kilometro koadroko azaleran banatuta.

## Mugakideak

Rovescalak honako udalerri hauekin egiten du muga:
Montù Beccaria San Damiano al Colle Ziano Piacentino Santa Maria della Versa Castel San Giovanni

## Kanpo estekak

* Datuak: Q41011
* Multimedia: Rovescala / Q41011
# Rovigo

Rovigo Italiako ipar-ekialdeko hiria da, Veneto eskualdekoa, Rovigoko probintziako hiriburua. 108,81 km²-ko eremua du eta 2015eko irailean 51.972 biztanle zituen.

## Mugakideak

Rovigok honako udalerri hauekin egiten du muga:
Anguillara Veneta Arquà Polesine Boara Pisani Bosaro Costa di Rovigo Crespino Lusia Pontecchio Polesine San Martino di Venezze Vescovana Villadose Villanova del Ghebbo Barbona Ceregnano

## Erreferentziak

* ↑ Bilancio demografico anno 2015 (dati provvisori). Comune: Rovigo. demo.istat.it (Noiz kontsultatua: 2016-01-21).

## Kanpo estekak

* Datuak: Q6572
* Multimedia: Rovigo / Q6572
# Roverè della Luna

Roverè della Luna Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 1.620 biztanle ditu, 10,41 kilometro koadroko azaleran banatuta.

## Mugakideak

Roverè della Lunak honako udalerri hauekin egiten du muga:
Mezzocorona Salorno Ton Predaia Cortaccia sulla Strada del Vino Magrè sulla strada del vino

## Kanpo estekak

* Datuak: Q301246
* Multimedia: Roveré della Luna / Q301246
# Roviano

Roviano Italiako udalerri bat da. Erromako probintzian kokatuta dago, Lazio eskualdean. 1.234 biztanle ditu, 8,5 kilometro koadroko azaleran banatuta.

## Mugakideak

Rovianok honako udalerri hauekin egiten du muga:
Anticoli Corrado Arsoli Cineto Romano Mandela Marano Equo Riofreddo

## Kanpo estekak

* Datuak: Q243271
* Multimedia: Roviano / Q243271
# Roy J. Glauber

Roy Jay Glauber (New York, 1925eko irailaren 1a - Newton, Massachusetts, 2018ko abenduaren 26a) estatubatuar fisikaria izan zen. Harvard Unibertsitateko irakaslea izan zen.
2005ean Fisikako Nobel Saria jaso zuen, John L. Hall eta Theodor W. Hänschekin batera, koherentzia optikoaren teoria kuantikoari egindako ekarpenagatik.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q64188
* Multimedia: Roy J. Glauber / Q64188
# Roy E. Disney

Roy Edward Disney (Los Angeles, 1930eko urtarrilaren 10a - Newport Beach, 2009ko abenduaren 16a) estatubatuar exekutibo eta enpresaria izan zen. The Walt Disney Companyren exekutiboa bizitza osoan, Roy Oliver Disney aitak eta Walt Disney osabak sortu zutena. Hil zenean, akzioduna zen (16 milioi akzio baino gehiago, edo % 1 gutxi gorabehera), eta konpainiarentzako aholkulari eta Zuzendarien Batzordeko zuzendari emeritu gisa aritu zen. Disneyko bi goi exekutiboren kanporatzea antolatzeagatik da ezaguna: Ron W. Miller 1984an, eta gero Michael Eisner 2005ean.
Konpainian aktiboki parte hartu duen Disney familiako azken kidea, Roy Disney osabarekin eta aitarekin alderatu izan dute maiz. 2006an, Forbes aldizkariak bere fortuna pertsonala $ 1200 milioi ingurukoa zela kalkulatu zuen.

## Beste lan batzuk

* Disneyk sindiko postua zuen California Institute of the Arts institutuan.
* Bera bezala agertu zen House of Mouse telesail animatuko atal batean, non Mickeyk, nahi gabe, Mortimer Mouseri zuzendutako fax gogaikarri bat bidali zion.
* 1990ean, "Erreskaterako marrazki bizidunetako izarrak" drogen aurkako programaren ekoizle exekutiboa izan zen.

## Sariak
### Oscar sariak

| Urtea | Kategoria | Filma | Emaitza |
| 2004 | Animaziozko film labur onena | Destino | Proposatua |

## Erreferentziak

* ↑ James Bates and Dawn C. Chmielewski. (17 de diciembre de 2009). Roy Edward Disney dies at 79; nephew of Walt helped revive animation. LA Times.
* ↑ Shamrock holding 1% of Disney Stock, USA Today, December 2003. .
* ↑ #645 Roy Disney. Forbes.
* ↑ CalArts: Officers & Trustees. .
* ↑ IMDB Listing, Disney does voice as himself in Disney's House of Mouse. .
* ↑ IMDb entry. .
* ↑ Nominees & Winners for the 76th Academy Awards. 9 de noviembre de 2014.

## Kanpo estekak

* Roy E. Disney Internet Movie Databaseren webgunean (Ingelesez)
* Ikusi gurekin
* Association for Computing Machinery Video Interview with Roy E. Disney
* American Television Interview with Roy E. Disney
* Roy E Disney - Daily Telegraph obituary
* Datuak: Q374229
* Multimedia: Roy Edward Disney / Q374229
# Roy Eldridge

Roy David Eldridge, izengoitiz Little Jazz (Pittsburgh, Pennsylvania, 1911ko urtarrilaren 30a - New York, 1989ko otsailaren 26a) estatubatuar tronpeta-jotzailea izan zen.

## Biografia

Sei urterekin hasi zen eskolako orkestran bateria jotzen, baina berehala tronpeta jotzera pasatu zen. 1927an hasi zen tronpeta-jotzaile profesional gisa Oliver Muldoonen orkestran. Horren ondoren, bere taldea sortu zuen Roy Elliot izenpean.
1930. urtetik aurrera New Yorken bizi izan zen, baina Amerikan eta Europan zehar ibili zen musika jotzen. Musikari eta abeslari askorekin jo izan zuen: Louis Armstrong, Miles Davis, Sy Oliver, Chew Berry, Henry Red Allen, Ella Fitzgerald, Gene Krupa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q376146
* Multimedia: Roy Eldridge / Q376146
# Roy Emerson

Roy Stanley Emerson (Blackbutt, Queensland, 1936ko azaroaren 3a) australiar tenislari ohia da. Gran slameko banakako hamabi txapelketa (sei Australiako Irekia, bi Roland Garros txapelketa, bi Wimbledongo txapelketa eta bi AEBetako Irekia) eta binakako beste hamasei txapelketa irabazi zituen. Grand slameko lau txapelketak irabazi dituen gizonezkoen zortzi tenislarietako bat da. Berak eta Rod Laverrek bakarriko irabazi dituzte banaka eta binaka gizonezkoetan.
* Datuak: Q312545
* Multimedia: Roy Emerson / Q312545
# Roy Harrod

Sir Henry Roy Forbes Harrod (Londres, 1900eko otsailaren 13a - Holt, Norfolk, 1978ko martxoaren 8a) britainiar ekonomista izan zen.
Ekonomia kapitalisten epe luzeko hazkundearen azterketa bat egin zuen. Towards a Dynamic Economics (1948, Ekonomia dinamiko baterantz) lanean Harrodek oreka ekonomikoaren egoera azaldu zuen: aurrezki- eta inbertsio-berdintasuna. Harroden iritziz, hala ere, inbertsioa errenta nazionalaren hazkundearekin lotuta dago, eta aurrezkia, berriz, errenta nazionalaren mende dago. Harrodek zioen, bestalde, enpresaburuek erabakitzen dituztela errenta nazionalaren hazkunde-tasak, inbertsioarekin eta aurrezkiarekin zerikusi zuzena duten erabakiak edozein direla ere. Bestalde, ekonomia zuzendu egin behar da, ezin utz daiteke bera bakarrik. Harroden aburuz, botere publikoen parte-hartzerik gabeko hazkunde ekonomikoa koiunturaren araberako gorabehera-segida bat izango da. Harroden teoria hainbat ekonomistak jarri zuten zalantzan, Solowek edo Domarrek besteak beste, haiek bestelako hazkunde-eredu batzuk landu baitzituzten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q554317
* Multimedia: Roy Harrod / Q554317
# Roy (Utah)

Roy Ameriketako Estatu Batuetako hiri bat da. Weber konderrian kokatuta dago, Utah estatuan. 39.306 biztanle ditu, 20,299993 kilometro koadroko azaleran banatuta.

## Ikus, gainera

* Weber konderria

## Kanpo estekak

* Datuak: Q130167
* Multimedia: Roy, Utah / Q130167
# Roy (Washington)

Roy Ameriketako Estatu Batuetako hiri bat da. Pierce konderrian dago, Washington estatuan. 816 biztanle ditu, 1,260071 kilometro koadroko azaleran banatuta.

## Ikus, gainera

* Pierce konderria

## Kanpo estekak

* Datuak: Q1515481
* Multimedia: Roy, Washington / Q1515481
# Roy Acuff

Roy Claxton Acuff (Maynardsville, Tennessee, AEB, 1903ko irailaren 15a - Nashville, Tennessee, AEB, 1992ko azaroaren 23a) estatubatuar abeslari, biolin-jotzaile eta abesti-idazlea izan zen.

## Biografia

Country musikako errege izan zen urte askoan, Nashvilleko Grand Ole Opry jaialdian. Beisbolean aritu zen gaztetan, eta, istripu baten ondoren, bere kasa hasi zen jotzen; gero, The Tennessee Crackerjacks taldea sortu zuen; talde hori The Crazy Tennesseans bihurtu zen hurrena, eta The Smoky Mountain Boys, azkenik.
Acuffen tenor ahots ozen ederrak, haren abesteko era gospel-zuri sentiberak liluratu egiten zituen entzuleak. Acuffen abesti aipagarri batzuk: The Great Speckled Bird, Wabash, Cannonball, Wreck on the Highway, Night Train to Memphis, Fireball, Mail, Pins and Needles, The Precious Jewel, Steamboat Whistle Blues, The Great Shining Light, The Broken Heart, It´s Too Late to Worry eta Anymore.
1962an, 25 milioi disko saldu ondoren, Country Musikako Ohorezko Etxeko lehen kide bizi aukeratu zuten. Bizitzako Lorpenen Saria ere bereganatu zuen, 1987an, eta Arteetako Nazio domina, 1991n.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q455773
* Multimedia: Roy Acuff / Q455773
# Rogue River (Oregon)

Rogue River Oregongo hiri bat da. Jackson konderrian kokatua dago. 2010ean 2.131 biztanle zituen, 2,50 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2650126
* Multimedia: Rogue River, Oregon (city) / Q2650126